ՀԱՄԱՅՆՔԻ ՂԵԿԱՎԱՐ ԿԱՌԼԵՆ ՄԿՐՏՉՅԱՆԸ ՇՆՈՐՀԱՎՈՐԵԼ Է ԿԱՄԱՎՈՐՈՒԹՅԱՆ ՄԻՋԱԶԳԱՅԻՆ ՕՐՎԱ ԱՌԹԻՎ

Այսօր նշվում է Կամավորության միջազգային օրը, որն հաստատվել է 1985 թվականին՝ Միացյալ ազգերի կազմակերպության գլխավոր ասամբլեայի առաջարկությամբ։

Սիրելի՛ կամավորներ, սիրով շնորհավորում եմ ձեզ օրվա առթիվ։

Դուք ընտրել եք մարդկությանն անշահախնդիր ծառայելու, բարդ իրավիճակներում հայտնված անձանց սրտացավորեն աջակցելու, ձեռք մեկնելու ուղին, որն իրավամբ արժանի է հարգանքի և երախտագիտության։

Ձեր գործունեությունը, որն ուղղված է իրականությունը վերափոխելու և այն ավելի լավը դարձնելու վեհ գաղափարին, յուրահատուկ ներդրում է մեր հասարակության զարգացմանն ու բարօրությանն ուղղված շնորհակալ աշխատանքին։

Առանձնահատուկ ուզում եմ շնորհակալություն հայտնել համայնքում կամավորական աշխատանքներ իրականացնող բոլոր անձանց և կազմակերպություններին ՝ հատկապես խոցելի խմբերին և դժվարին իրավիճակներում հայտնված անձանց և ընտանիքներին ցուցաբերած հոգատարության համար:

Շնորհակալ ենք բոլոր նրանց, ովքեր կրում են կամավորության վեհ գաղափարները և աջակցում են բարի նախաձեռնությունների իրականացմանը: